Diari Oficial de la Generalitat Valenciana


Sumari del DOGV 7255, del 15-04-2014 (2014/3346)

ORDE 5/2014, de 9 d'abril, de la Conselleria de Benestar Social, per la qual es modifica l'Orde de 4 de febrer de 2005, de la Conselleria de Benestar Social, per la qual es regula el règim d'autorització i funcionament de centres de servicis socials especialitzats per a l'atenció de persones majors.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7255

Data del DOGV
:   15-04-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/3346


Data del document
:   09-04-2014

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * equipament social
    * legislació
    * tercera edat
    * servei social

ORDE 5/2014, de 9 d'abril, de la Conselleria de Benestar Social, per la qual es modifica l'Orde de 4 de febrer de 2005, de la Conselleria de Benestar Social, per la qual es regula el règim d'autorització i funcionament de centres de servicis socials especialitzats per a l'atenció de persones majors. [2014/3346]  
PREÀMBUL  
  
En compliment de la sentència 46/2014, de 29 de gener, dictada per la Secció Quinta de la Sala Contenciosa Administrativa, del Tribunal Superior de Justícia de la Comunitat Valenciana, en el Procediment 5/334/2012, pel qual s'estima parcialment la demanda presentada pel Col·legi d'Infermeria de València contra l'Orde 8/2012, de 20 de febrer, que modifica l'Orde de 4 de febrer de 2005, de la Conselleria de Benestar Social, per la qual es regula el règim d'autorització i funcionament de centres de servicis socials especialitzats per a l'atenció de persones majors, es modifica la normativa següent.  
  
Per quant antecedix, d'acord amb el que establix l'article 28.e de la Llei 5/1983, de 30 de desembre, del Consell, i en virtut de les competències atribuïdes pel Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social, i emés l'informe preceptiu de l'Advocacia General de la Generalitat,  
  
  
ORDENE  
  
Article únic. Modificació de l'orde  
Es modifica l'article 56 de l'Orde de 4 de febrer de 2005, de la Conselleria de Benestar Social, pel qual es regula el règim d'autorització i funcionament de centres de servicis socials especialitzats per a l'atenció de persones majors que queda redactat de la manera següent:  
  
«Article 56 Servicis  
Per a l'atenció d'estes àrees de treball els centres d'atenció preventiva per a persones majors podran disposar, entre altres, dels servicis següents:  
a) Servici mèdic  
b) Servici d'infermeria  
c) Servici social  
d) Servici de podologia  
e) Servici de perruqueries  
f) Servici de menjador cafeteria  
g) Autoservici de bugaderia  
h) Altres servicis com ara biblioteca, zona d'esplai, televisió, etc, i qualsevol altre servici que per l'organisme competent s'autoritze, sempre que els recursos tant humans com d'espai de cada centre ho permeten.»  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 9 d'abril de 2014  
  
La consellera de Benestar Social,  
ASUNCIÓN SÁNCHEZ ZAPLANA